सामान्यतया राष्ट्रको जीवनमा एकपल्ट मात्र आउने संविधानसभाको निर्वाचन नेपालमा भने दोस्रो चोटि आयोजना हुँदैछ । जनआन्दोलनको उपलब्धि संविधानसभा किन असफल भयो ? कसका कारण जनताको अपेक्षामाथि तुषारपात हुन पुग्यो ? अब हुन लागिरहेको दोस्रो संविधानसभा निर्वाचन र यसबाट नयाँ संविधान बन्ने आधारहरू के छन् ? यी प्रश्नहरू इतिहासको इजलासमा छन् र समयक्रममा यिनबारे बस्तुनिष्ठ समीक्षा हुने नै छ । ऐतिहासिक संविधानसभालाई असफल पार्ने र विघटनमा पु¥याएर राष्ट्रलाई सङ्कटको भुँवरीमा फसाउने पात्रहरूलाई समयले दण्डित गर्ने नै छ । तर यतिबेला चाहिँ हामीले दोस्रो संविधानसभा निर्वाचनलाई
